CELEX: 31998D0522
Language: sk
Date: 1998-06-17 00:00:00
Title: Rozhodnutie Komisie zo 17. júna 1998 o spoločnom technickom predpise o požiadavkách na prijímače verejného pozemného rozšíreného rádiového odkazovacieho systému (ERMES) (druhé vydanie) (oznámené dokumentom číslo C(1998) 1615)Text s významom pre EHP.

Dôležité právne oznámenie

|

31998D0522

Úradný vestník L 232 , 19/08/1998 S. 0025 - 0027

		Rozhodnutie Komisiezo 17. júna 1998o spoločnom technickom predpise o požiadavkách na prijímače verejného pozemného rozšíreného rádiového odkazovacieho systému (ERMES) (druhé vydanie)(oznámené dokumentom číslo C(1998) 1615)(Text s významom pre EHP)(98/522/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 98/13/ES z 12. februára 1998 o koncových telekomunikačných zariadeniach a zariadeniach družicových zemských staníc vrátane vzájomného uznávania ich súladu [1],keďže Komisia prijala opatrenie na identifikáciu typov koncových zariadení, pre ktoré sa požaduje spoločný technický predpis, ako aj pripojený rozsah pôsobnosti vyhlásenia;keďže by mali byť prijaté zodpovedajúce harmonizované normy alebo ich časti, vykonávajúce základné požiadavky, ktoré sa majú transformovať do spoločných technických predpisov;keďže v záujme zabezpečenia kontinuity prístupu na trh pre výrobcov, je nutné brať do úvahy prechodné opatrenia týkajúce sa zariadení schválených podľa rozhodnutia Komisie 95/290/ES [2];keďže spoločný technický predpis prijatý v tomto rozhodnutí je zhodný so stanoviskom ACTE,PRIJALA TOTO ROZHODNUTIE:Článok 11. Toto rozhodnutie sa týka koncových zariadení, ktoré budú pripojené k paneurópskemu pozemnému rádiovému vyhľadávaciemu systému, ktorý je známy ako rozšírený rádiový odkazovací systém (ERMES) a spadajú do pôsobnosti harmonizovanej normy uvedenej v článku 2 ods. 1.2. Toto rozhodnutie zavádza spoločný technický predpis, zahrňujúci požiadavky na prijímače pre koncové zariadenia ERMES-u.Článok 21. Spoločný technický predpis má obsahovať harmonizovanú normu, pripravenú zodpovednou normalizačnou inštitúciou, zavádzajúcu v príslušnom rozsahu základné požiadavky uvedené v článku 5 písm. d), e), f) a g) smernice 98/13/ES. Odkaz na normu je v prílohe.2. Koncové zariadenia, ktorých sa týka toto rozhodnutie musia vyhovovať spoločnému technickému predpisu uvedenému v odseku 1, musia spĺňať základné požiadavky uvedené v článku 5 písm. a) a b) smernice 98/13/ES a musia spĺňať požiadavky ostatných uplatniteľných smerníc, najmä smerníc Rady 73/23/EHS [3] a 89/336/EHS [4].Článok 3Oznamovacie orgány poverené realizáciou postupov uvedených v článku 10 smernice 98/13/ES musia, vzhľadom na koncové zariadenia uvedené v článku 1 ods. 1 tohto rozhodnutia, používať alebo zabezpečiť používanie harmonizovanej normy uvedenej v prílohe do 12-tich mesiacov po nadobudnutí účinnosti tohto rozhodnutia.Článok 41. Rozhodnutie 95/290/ES sa ruší s účinnosťou od uplynutia 12 mesiacov po nadobudnutí účinnosti tohto rozhodnutia.2. Koncové zariadenia schválené podľa rozhodnutia 95/290/ES môžu byť naďalej umiestňované na trhu a uvádzané do prevádzky.Článok 5Toto rozhodnutie je adresované členským štátom.V Bruseli 17. júna 1998Za KomisiuMartin Bangemannčlen Komisie[1] Ú. v. ES L 74, 12.3.1998, s. 1.[2] Ú. v. ES L 181, 2.8.1995, s. 21.[3] Ú. v. ES L 77, 26.3.1973, s. 29.[4] Ú. v. ES L 139, 23.5.1989, s. 19.--------------------------------------------------PRÍLOHAOdkaz na aplikovanú harmonizovanú normuHarmonizovaná norma uvedená v článku 2 tohto rozhodnutia je:Rádiové zariadenia a systémy (RES);Rozšírený rádiový odkazovací systém (ERMES);Požiadavky na prijímačeETSIEurópsky inštitút pre telekomunikačné normySekretariát ETSITBR 7- druhé vydanie — október 1997(s vylúčením úvodu)Doplnkové informácieEurópsky inštitút pre telekomunikačné normy sa uznáva podľa smernice Rady 83/189/EHS [1].Harmonizovaná norma, na ktorú sa odvoláva vyššie, bola vytvorená podľa oprávnenia vydaného v súlade s príslušnými postupmi smernice 83/189/EHS.Úplné znenie harmonizovanej normy, na ktorú sa odvoláva vyššie, možno získať od:European Telecommunications Standards Institute 650, route des Lucioles F- 06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B- 1049 Brussels |alebo od inej ľubovoľnej organizácie zodpovednej za sprístupňovanie ETSI noriem. Zoznam týchto organizácií možno nájsť na internetovej stránke www.ispo.cec.be.[1] Ú. v. ES L 109, 26.4.1983, s. 8.--------------------------------------------------